ราคาทองคำในประเทศเปิดตลาดเพิ่ม150บาท
ราคาทองคำในประเทศเปิดตลาดเพิ่มขึ้น 150 บาท ทองแท่งขายออก 27,900 บาท ทองรูปพรรณขายออก 28,400 บาท แนวโน้มค่าเงินบาทอ่อนตัว
21 ก.ย. 2564

เมื่อวันที่ 21 ก.ย. 64 สมาคมค้าทองคำรายงานราคาทองคำประจำวัน เปิดตลาดปรับขึ้น 150 บาท โดยทองแท่งรับซื้อ 27,800 บาท ขายออก 27,900 บาท ทองรูปพรรณรับซื้อ 27,303.16 บาท ขายออก 28,400 บาทขณะที่ภาวะค่าเงินบาท นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 33.37 บาท/ดอลลาร์ อ่อนค่าจากปิดตลาดเย็นวานนี้ที่ระดับ 33.35 บาท/ดอลลาร์ หลังดอลลาร์แข็งค่าเนื่องจากมีแรงซื้อจากนักลงทุนที่ปิดรับความเสี่ยงจากหลายปัจจัย ได้แก่ปัญหาบริษัทอสังหาริมทรัพย์รายใหญ่ของจีนเสี่ยงล้มละลาย รัฐบาลสหรัฐเตรียมปรับขึ้นภาษีนิติบุคคล และแนวโน้มที่ธนาคารกลางสหรัฐ (เฟด) จะปรับขึ้นอัตราดอกเบี้ยเร็วขึ้นนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 33.30-33.50 บาท/ดอลลาร์